RHAN 1

CYSYNIADAU SYLFAENOL A DOGFENNAU ALLWEDDOL

Cyflwyniad
1
1
Maeʼr Rhan hon yn nodi cysyniadau sylfaenol syʼn cael effaith mewn perthynas â chwricwlwm ar gyfer unrhyw un oʼr canlynol—
a
disgyblion cofrestredig mewn ysgolion a gynhelir (ac eithrioʼr rheini dros yr oedran ysgol gorfodol) ac mewn ysgolion meithrin a gynhelir;
b
plant y darperir addysg feithrin a gyllidir ond nas cynhelir ar eu cyfer;
c
plant y darperir addysg ar eu cyfer o dan drefniadau a wneir gan awdurdod lleol yng Nghymru o dan adran 19A o Ddeddf Addysg 1996 (p. 56).
2
Maeʼr Rhan hon hefyd yn cynnwys darpariaeth ynghylch dogfennau allweddol syʼn cefnogi cwricwlwm oʼr math hwnnw.
3
Yn y Rhan hon, mae cyfeiriadau at gwricwlwm yn gyfeiriadau at gwricwlwm oʼr math hwnnw; ac mae cyfeiriadau at ddisgyblion a phlant yn gyfeiriadau at y disgyblion aʼr plant y cyfeirir atynt yn is-adran (1).

Y pedwar diben
2
1
Pedwar diben cwricwlwm yw—
- Galluogi disgyblion a phlant i ddatblygu yn ddysgwyr galluog ac uchelgeisiol, sy’n barod i ddysgu drwy gydol eu hoes;
- Galluogi disgyblion a phlant i ddatblygu yn gyfranwyr mentrus a chreadigol, sy’n barod i chwarae rhan lawn mewn bywyd a gwaith;
- Galluogi disgyblion a phlant i ddatblygu yn ddinasyddion egwyddorol a gwybodus i Gymru aʼr byd;
- Galluogi disgyblion a phlant i ddatblygu yn unigolion iach a hyderus, sy’n barod i fyw bywydau boddhaus fel aelodau gwerthfawr o’r gymdeithas.
2
Mae cyfeiriadau yn y Ddeddf hon at y pedwar diben yn gyfeiriadau at y dibenion hynny.

Y meysydd dysgu a phrofiad
3
1
Y meysydd dysgu a phrofiad ar gyfer cwricwlwm yw—
- Y Celfyddydau Mynegiannol
- Y Dyniaethau
- Gwyddoniaeth a Thechnoleg
- Iechyd a Lles
- Ieithoedd, Llythrennedd a Chyfathrebu
- Mathemateg a Rhifedd.
2
O fewn y meysydd dysgu a phrofiad, maeʼr canlynol yn elfennau mandadol—
- Addysg Cydberthynas a Rhywioldeb
- Crefydd, Gwerthoedd a Moeseg
- Cymraeg
- Saesneg.
3
Ond nid yw Saesneg i’w thrin fel elfen fandadol, at ddibenion y Ddeddf hon, ar gyfer cwricwlwm o fewn is-adran (4).
4
Mae cwricwlwm o fewn yr is-adran hon os yw’n—
a
cwricwlwm i ddisgyblion cofrestredig mewn ysgol nad ydynt wedi cwblhau’r flwyddyn ysgol y mae’r rhan fwyaf o’r disgyblion yn eu dosbarth yn cyrraedd 7 oed ynddi;
b
cwricwlwm ar gyfer addysg feithrin a gyllidir ond nas cynhelir;
c
cwricwlwm ar gyfer addysg a ddarperir o dan adran 19A o Ddeddf Addysg 1996 (p. 56) (darpariaeth eithriadol o addysg mewn unedau cyfeirio disgyblion neu mewn mannau eraill: Cymru) i ddisgyblion neu blant nad ydynt wedi cyrraedd 7 oed.
5
Mae cyfeiriadau yn y Ddeddf hon at y meysydd dysgu a phrofiad yn gyfeiriadau at y meysydd a restrir yn is-adran (1).
6
Mae cyfeiriadau yn y Ddeddf hon at yr elfennau mandadol i’w dehongli yn unol â’r adran hon.

Y sgiliau trawsgwricwlaidd mandadol
4
1
Y sgiliau trawsgwricwlaidd mandadol ar gyfer cwricwlwm yw—
- Cymhwysedd Digidol
- Llythrennedd
- Rhifedd.
2
Mae cyfeiriadau yn y Ddeddf hon at y sgiliau trawsgwricwlaidd mandadol yn gyfeiriadau at y sgiliau a restrir yn is-adran (1).

Pŵer i ddiwygio adrannau 3 a 4
5
Caiff rheoliadau ddiwygio adrannau 3 a 4.

Cod yr Hyn syʼn Bwysig
6
1
Rhaid i Weinidogion Cymru ddyroddi cod (“Cod yr Hyn syʼn Bwysig”) syʼn nodi cysyniadau allweddol ar gyfer pob maes dysgu a phrofiad.
2
Nid yw cwricwlwm yn cwmpasu maes dysgu a phrofiad oni bai ei fod yn cwmpasuʼr cysyniadau hynny fel yʼu nodir yng Nghod yr Hyn syʼn Bwysig.
3
Nid yw addysgu a dysgu yn cwmpasu maes dysgu a phrofiad oni bai ei fod yn cwmpasuʼr cysyniadau hynny fel yʼu nodir yng Nghod yr Hyn syʼn Bwysig.
4
O ran Gweinidogion Cymru—
a
rhaid iddynt gadw Cod yr Hyn syʼn Bwysig o dan adolygiad, a
b
cânt ei ddiwygio.
5
Am ddarpariaeth bellach ynghylch Cod yr Hyn syʼn Bwysig, gweler adran 76.

Y Cod Cynnydd
7
1
Rhaid i Weinidogion Cymru ddyroddi cod (y “Cod Cynnydd”) syʼn nodi’r ffordd y mae cwricwlwm i wneud darpariaeth ar gyfer cynnydd gan ddisgyblion a phlant.
2
Nid yw cwricwlwm yn gwneud darpariaeth ar gyfer cynnydd priodol oni bai ei fod yn cyd-fynd âʼr Cod Cynnydd.
3
Nid yw addysgu a dysgu yn gwneud darpariaeth ar gyfer cynnydd priodol oni bai ei fod yn cyd-fynd âʼr Cod Cynnydd.
4
O ran Gweinidogion Cymru—
a
rhaid iddynt gadwʼr Cod Cynnydd o dan adolygiad, a
b
cânt ei ddiwygio.
5
Am ddarpariaeth bellach ynghylch y Cod Cynnydd, gweler adran 76.

Y Cod ACRh
8
1
Rhaid i Weinidogion Cymru ddyroddi cod (y “Cod ACRh”) syʼn nodi themâu a materion sydd iʼw cwmpasu gan elfen fandadol Addysg Cydberthynas a Rhywioldeb.
2
Nid yw cwricwlwm yn cwmpasu elfen fandadol Addysg Cydberthynas a Rhywioldeb oni bai ei fod yn cyd-fynd âʼr ddarpariaeth yn y Cod ACRh.
3
Nid yw addysgu a dysgu yn cwmpasu elfen fandadol Addysg Cydberthynas a Rhywioldeb oni bai ei fod yn cyd-fynd âʼr ddarpariaeth yn y Cod ACRh.
4
Am ddarpariaeth bellach ynghylch y Cod ACRh, gweler adran 77.
A. 1 ddim mewn grym ar y Cydsyniad Brenhinol, gweler a. 84(2)
A. 2 ddim mewn grym ar y Cydsyniad Brenhinol, gweler a. 84(2)
A. 3 ddim mewn grym ar y Cydsyniad Brenhinol, gweler a. 84(2)
A. 4 ddim mewn grym ar y Cydsyniad Brenhinol, gweler a. 84(2)
A. 5 ddim mewn grym ar y Cydsyniad Brenhinol, gweler a. 84(2)
A. 6 ddim mewn grym ar y Cydsyniad Brenhinol, gweler a. 84(2)
A. 7 ddim mewn grym ar y Cydsyniad Brenhinol, gweler a. 84(2)
A. 8 ddim mewn grym ar y Cydsyniad Brenhinol, gweler a. 84(2)
A. 1 mewn grym ar 29.9.2021 gan O.S. 2021/1069, ergl. 2
A. 2 mewn grym ar 29.9.2021 gan O.S. 2021/1069, ergl. 2
A. 3 mewn grym ar 29.9.2021 gan O.S. 2021/1069, ergl. 2
A. 4 mewn grym ar 29.9.2021 gan O.S. 2021/1069, ergl. 2
A. 5 mewn grym ar 29.9.2021 gan O.S. 2021/1069, ergl. 2
A. 6 mewn grym ar 29.9.2021 at ddibenion penodedig gan O.S. 2021/1069, ergl. 3
A. 7 mewn grym ar 29.9.2021 at ddibenion penodedig gan O.S. 2021/1069, ergl. 3
A. 8 mewn grym ar 23.11.2021 at ddibenion penodedig gan O.S. 2021/1069, ergl. 4
A. 6 mewn grym ar 1.9.2022 i'r graddau nad yw eisoes mewn grym gan O.S. 2022/652, ergl. 4(a)
A. 7 mewn grym ar 1.9.2022 i'r graddau nad yw eisoes mewn grym gan O.S. 2022/652, ergl. 4(a)
A. 8 mewn grym ar 1.9.2022 i'r graddau nad yw eisoes mewn grym gan O.S. 2022/652, ergl. 4(a)